cyanic-selkie/wikianc huggingface dataset:
Окупација на Македонија во Втората светска војна
Окупаторот пречекан како непријател
Се забележува незадоволство меѓу населението од наредбата за принудно продавање на волната и оставање на човек по едно руно, незадоволство од високите цени на пченката, незадоволство од недостигот на сапун, сол и тутун... 7 август 1941 - За Градишческото селско општинско Управление Кмет (потпис нечиток) По само неколку месечна активност овие комитети биле распуштени, што поради немањето влијание меѓу народните маси, а делумно и поради нивното некоординирано дејствување, често поврзано со злоупотреба на финансиски средства и митото кое го прибавувале од Македонскиот народ, преку уцени и ветувања кои очигледно не можеле да ги исполнат. По скоро 3 месечно постоење Бугарскиот централен акционен комитет бил распупштен.
Паралелно со влегувањето на новиот окупатор, почнуваат со формирање и првите Македонски партизански одреди, кои си поставиле јасна цел, борба за слобода на Македонскиот народ против Фашистичките окупаторски сили на Германија, Италија и Бугарија.
Албански комитети
Во Западна Македонија, која била окупирана од Италија, се формирале разни комитети и братства кои имале за цел да предизвикаат раздор помеѓу локалните Македонци, Турци и Албанци, како и потикнување на месното населени на соработка со новата италијанска и албанска власт. Во текот на интеррегнумот до извршувањето на окупацијата од страна на италијанската војска, односно ноќта помеѓу 9 и 10 мај 1941 година, бил формиран Албански комитет во Тетово, кој побарал овој град да биде ослободено од Италија и приклучено кон Албанија. По примерот на Албанскиот комитет во Тетово, слични комитети биле формирани и во други градови во западниот дел од Вардарска Македонија. Албанските комитети во Тетово и Струга на целокупното муслиманско население му наложиле да носат бели кечиња со цел да се докаже дека албанското население е мнозинство и отука тоа е природно тоа да се најде во рамките на албанската држава.
Албанските комитети дошле во судир со Акциониот комитет, бидејќи тој создал свои разграноци во Западна Македонија и испраќал делегации до бугарската влада и двор во Софија, со барање Западна Македонија да се најде во рамките на Царството Бугарија.
Отука Албанскиот комитет од Тетово започнал со контраагитација и дејност. Тој испратил барање до Рим, организирал разни демонстрации и слично. Од Скопје во Тетово доаѓале албански интелектуалци и заедно со постојниот Албански комитет организирале демонстрации за присоединувањето на Скопје кон Албанија.
Воена окупација
Царството Бугарија ја ангажирала својата армија за окупирање на добиените територии во Кралството Југославија и Грција, а дел од бугарските сили биле ангажирани за обезбедување на границата кон Турција и за чување на црноморскиот брег, кој бил германска воена база. Бугарската влада на Филов ги ангажирала и ги испратила следниве воени сили:
Посебна одлика на бугарската окупација во Македонија е тоа што, покрај бугарските сили, имало и германски единици, команди и полиција, како и посебни германски институции за експлатација на рудните богатства и слично. Германските воени и полициски институции се мешеле во работата на бугарските окупациски власти, а постоеле и посебни офицери што одржувале редовна комуникација со бугарската полициска власт и со некои бугарски политичари.
Западна Македонија била окупирана од италијанските сили, тие се сотоеле од една дивизија (дивизија Фиренца), и други жандармериски, полициски, гранични и слични единци. Седиштето на дивизијата Фиренца се наоѓала во Дебар, а нејзините единици биле дислоцирани во Дебар, Струга, Кичево, Гостивар, Тетово како и на други сообраќајни и военистратегиски места.
Бугарска окупаторска администрација
Бугарската окупација на Вардарска Македонија започнала во втората половина на април 1941 година, а преземањето на новите административно-полициски органи се одвивала бргу. По доаѓањето на бугарските воени сили и полициски органи во Македонија, уследило и назначување на највисоки функционери во организираните обласни дирекции, кои претставувале нависока извршна власт на државниот ситем на Царството Бугарија.
Вардарска Македонија во територијален поглед била разделена на две обалсти: Скопска и Битолска, а биле задржани околиите и општините од Кралството Југославија. Меѓутоа во 1943 година била формирана Горноџумајската област и кон неа биле приклучени Струмичката, Беровската и Царевоселската околија, кои дотогаш биле во Скопската област.
По организирањето на административната власт се започнало со создавање и на други институции: граѓански судови, обласна финансиска дирекција (Сметна палата), централно комесарство за снабдува|мини|лево|150п| инспекциски служби и слично. Во административно-политичкиот систем во спроведувањето на новата бугарска власт значајна улога имале и институциите кметство и кметско намесништво (старешина на селото - определен од власта), како органи на централната власт во Софија. Раководниот кадар и најголемиот дел од службениците биле регрутирани од Бугарија. Заедно со воено-полициската администрација од Бугарија пристигнале и голем број на службеници, сите тие заедни ја претставувале главната потпора на бугарската власт во Македонија. Со оваа политика на Царството Бугарија покажало дека немаа доверба во македонското население. Оделни пратеници во бугарското Народно собрание побарале бугарската влада да преземе мерки против манифестирањето на македонската национална самобитност. Бугарското собрание побарало за Македонците да се употребува терминот Бугари од Македонија, а не Македонци.
Иако Македонија била анектирана од страна на Бугарија, бугарските власти се стремеле да остават впечаток дека не се создава посебна окупаторска власт во Македонија. Меѓутоа бугарските власти донеле посебни закони врз основа на кои се спроведувал окупацискиот систем:
Врз основа на првиот закон, бугарската влада на Филов создала посебен режим за окупираниот дел во Македонија, додека со другиот закон бугарската влада на македонското население му наметнало посебн кривично-правен ред кои важел само за новоосвоените делови од Македонија. Мерките и системот на иследната постапка по овој закон отстапувале од тогашните законски прописи во Бугарија. Отука, во Македонија постоеле и дејствувале воени судови, со проширени компетенции за судењето на кривични дела и на граѓански лица од окупираниот дел на Македонија.
Германски привилегии
Бугарската власт во окупираните делови на Македонија биле ограничени од Нацистичка Германија. Некои германски институции што постоеле во окупираниот дел на Македонија биле во привилигирана положба, а со самото тоа се намалувале и ограничувале суверените права на Бугарија над окупираните подрчја во Македонија посебно доаѓа до израз при определувањето на статусот на Евреите од Македонија, кои, за разлика од Евреите што живееја во Бугарија, им биле предадени на Гермнаците и депортирани од Македонија.
Италијанско-албанска администрација
Првото правно реулирање на администартивната окупациска власт во Западна Македонија била регулирана со декретот на Бенито Мусолини од 17 мај 1941 година. Со овој декрет биле регулирани општите црти на организацијата и устројството на окупаторската цивилна и судска власт, било наредено на територијата на Кралството Југославија која била окупирана од италијанските сили, цивилната власт, согласно Воениот закон, да ја извршуваат цивилни комесари, што ги именувала Врховната команда. Сета власт на окупираната територија во западна Македонија ја вршел цивилен комесар.
Седиштето на цивилниот комесар за оваа територија се наоѓало во Призрен. Функцијата висок цивилен комесар постоела до 3 декември 1941 година, а од тогаш со административните работи во овој дел на Македонија го презело Министерството за новослободените земји на Албанија, кое што егзистирало до 12 февруари 1943 година, кога било укинато. По ова функциите на тоа министерство преминале на соодветните министерства во квинслишката влада на Албанија.
Во јули 1941 година со декретот на Франческо Јакомони, италијански кралски намесник на Албанија, територијата на западна Македонија е анектирана од Албанија. За целата територија на Македонија окупирана од италијанските војски и присоединета кон Албанија било формирано една префектура со седиште во Дебар. Во составот на Дебарската префектура во 1941 година се наоѓале 48 општини, кои потпаѓале под Кичевската, Ростушката, Гостиварската и Тетовската околија (потпрефектури). Шест села од Охридско биле присоединети кон потпрефектурата Подградец, која како и Препанската потпрефектура биле во рамките на Корчанската префектура. Во 1944 година било формирано окружно началство (префектура) со седиште во Тетово. Префектурата во западна Македонија претставувала највисок орган на власта.
Покрај администартивните институции биле воспоставени полициски и судски органи. Во италијански раце се наоѓала жандармеријата, и покрај постоењето на цивилната албанска власт и албанска полиција (квестура), што претставувало двојство. Квестурите, покрај чета полицајци, имале и свои агенти и други тајни соработници. Објавениот закон со намесничкиот декрет од 27 февруари 1942 година, полицијата била задолжена да се грижи за државната безбедност и потешките политички дела. Според овој закон, квестурата била потчинета на префектот.
Квестурата, покрај квесторот имала и советник (Италијанец). Покрај оваа полиција постоеле и карбинери. Иако според официјалните прописи карбинеријата била орган на префектурата, таа всушност била самостојна во својата работа. Во почетокот нејзините редови биле пополнувани исклучиво од Италијанци, а подоцна биле примани и Албанци.
Покрај жандармериската (карбиниерска) станица, во секоја општина била формирана и посебна фашистичка милиција, наречена црнокошулци. Според прописите, во секоја префектура требало да постои по еден баталјон црнокошулци, но со оглед на слабиот одѕив тоа не можело наполно да се реализира.
Пиндско-македонско кнежевство
Пиндско-македонското кнежевство претставувала автономна држава формирана и под контрола на фашистичка Италија, во северозападниот дел на Грција во регионите на Епир, Тесалија и Западна Македонија за време на Втората светска војна.
државата формирана во 1941 година била замислена како држава на Власите, но никогаш не успеала да ги “потчине“ локалните власти, и како таква опстојувала до 1944 година. Главен град бил Мечово, додека седиштето на управата се наоѓало во Трикала. Кнежевството имала и свое државно знаме.
Грчка државна управа (Елиники политија)
Егејскиот дел на Македонија потпаднал под три окупаторски сиситеми. Областа источно од Струма била анектирана од Царството Бугарија, централната област под германска окупација, а западната област (Костурско, Гребенската околија и дел од Кожанско и Леринско), под окупација на Италија, Германската и италијанската окупациска територија биле под јурисдикција на грчката квинслишка влада на генералот Георгиос Чоланоглу - под името Грчка државна управа.
Бугарско-италијански спор околу демаракационата линија
Демаркационата линија во текот на окупацијата на Македонија неколкупати била менувана во корист на Царството Бугарија. Бугарските владечки кругови биле незадоволни истакнувајќи дека делови од единствената бугарска територија (т.е западна Македонија) останале под италијанска окупација. Бугарската влада отворено го поставувала прашањето за присоединување кон Царството Бугарија и на делот што и бил доделен на Италија.
Прашањето на демаркационата линија во Македонија било важно прашање во бугарската дипломатија. Во бугарското Народно собрание било побарано лично бугарскиот цар Борис III да се зазеде за решавање на ова прашање. Тој неколкупати во 1941 година оптаувал во Берлин и Рим на разговори со германските и италијанските државници. Во јули 1941 година бугарската делегација на чело со Богдан Филов и Иван Попов го посетиле Рим. При оваа посета било разговарано со Мусолини и италијанскиот министер за надворешни работи по прашањето за разграничување на двете држави во Македонија.
Меѓутоа од демаркационата линија не била задоволна ни италијанската страна. Италијанскиот конзул во Скопје, со поддршка на албанската страна, во мај 1941 година во Скопје организирал демонстрација на која било побарано Скопје да се приклучи кон Голема Албанија.
Ваквото натегање придонело неколкупати да се менува демаркационата линија. Во 1941 година Бугарија, врз основа на претходено постигнат договор, окупирала 44 села во Тетовската околија со вкупно 3 607 куќи и 28 214 жители, во 1943 година уште 4 села во Охридско со околу 2 500 жители. Како противвредност, Бугарија на италиојанската страна и отстапила 9 села во Кичевско. За време на италијанската капитулација во септември 1943 година бугарската војска окупирала повеќе од 20 села во Преспанската околија, кои дотогаш биле под италијанска окупација.
Економска политика
Новите власти создале посебен систем од разновидни мерки за економско искористување на риридните и другите богатства во Македонија. За да се ограничи внатрешната потрошувачка и да се осигурат поголеми резерви на храна и други артикли во летото 1941 година била заведено нормирано снабдување на населението (купонски систем). Истовремено производителите биле задолжени да ги предаваат на државата сите производи по формирани ниски цени. Тоа се извршувало под контрола на специјално формирани реквизициони комисии.
На територијата на западна Македонија им било овозможено на неколку привилигирани трговски друштва слободно да работата, односно да извршуваат експлатирање на богатсвата во овој дел на Македонија. Меѓу овие друштва било САСТЕБ, кое вршело откуп на жито. Друго друштво се занимавало со експлатација на шумите оосбено на богатите горски терени во Кичевијата, а трето друшво постоело за одржување на патиштата кои како важни комуникациски средства биле неопходни за окупаторите. Сите друштва ползувале евтина работна рака.
Десетокот (спахилакот), како институција позната од времето на Османлиското Царство, бил повторно воведен во западна Македонија. Десетокот бил воведен со декретот на италијанскиот кралскиот намесник на Албанија во 1942 година.
Денационализаторска политика
]] Бугарската влада настојувала окупацијата на Македонија да ја претстави како природно проширување на бугарската територија, како преземање на свои национални територии. Отука бугарските власти презеле повеќе дејности во разни правци. Покрај административниот апарат бил создаден и голем пропаганден систем во Македонија.
Бугарската влада донела акт за промена на националноста на македонскиот народ во бугарска. Овој едностран акт имал за цел пред јавноста на Бугарија и нејзините сојузници да се оправда окупацијата. Негирањето на македонската националност се спроведеувала и од разни културни институции, кои сакале македонскиот народ да го прикажат како бугарски. Под особен силен притисок била изложена македонската младина. Училишниот систем во Македонија бил најорганизираниот дел од бугарската денационализаторска политика. Во Македонија бил создаден широк систем на училишни институции.
Со помошта на поранешни активисти на ВМРО и БАК, Бугарските властите масовно ги депортирале српските колонисти од земјава. Од 25 000 Срби во Скопје, останале само 2 000 души.
По анексијата на западна Македонија од страна на Албанија, односно Кралство Италија, високиот цивилен комесар на Призрен, Фејзи Ализоти, им наредил на сите префектури и потпрефектури да се заменат јавните натписи на установите и другите приватни згради, со албански и италијански натписи. Била забранета каква било употреба на македонскиот јазик, службен јазик биле албанскиот и италијанскиот. Новите албански, односно италијански власти, наложиле промена на сите имиња и презимиња на неалбанското население, тие требало да добијат албанска форма. Македонските ученици морале да ги постеуваат албанските училиште каде наствата се одвивала на албански јазик.
Бугарски организации
Бугарската влада за да си создаде потпора во оној дел од Македонија кој се наоѓал под нејзина власт, дозволила да се формираат фашистичките и националистичките организации: Браник, Отец Пајсиј, Соjуз на бугарските национални легиони, Ратник, Војници од фронтот, Ополченци, Соjуз на резервните офицери, Јунак, Труд и радост и други
Во 1941 година егзистирале 40 организации со свои клонови низ сите места на Македонија. Бугарската влада сакала да ги искористи и учесниците во Илинденското востание, но во голема мера во тоа не успеала. Во 1943 година бугарската влада на Божилов ја создала организацијата Општествена сила. Таа имала за цел да го придобие македонскиот народ зад бугарската влада и нејзината политика, да развива посебна активност сред македонските средини, тие на Бугарија да гледаат како на ослободител и соработка меѓу нејзините групи за дејност против македонското ослободително движење.
Дека сето ова, било само една голема пропаганда на фашистичка Бугарија, најдобро говори фактот, кој лично го потврдува бугарскиот полициски началник од Скопје - Асен Богданов, при неговото судење. Тој како и неговите потчинети, биле изненадени од реалноста која ја увиделе, а таа е дека Македонскиот народ не се чувствува за Бугарски, нити мечтае за некаков сојуз со Бугарија, како што им било всадувано во глава и ним и на целокупното Бугарско општество. Богданов, потврдува дека бугарски слуги и послушници биле мал број на граѓани кои имале некаква корист да соработуваат со нив. Затоа и доаѓа до терор, масовни убиства, угнетување и репресалии на македонскиот народ, кој решително застанал во одбрана против фашистичкиот окупатор. Односно, оние кои биле психолошки спремани дека ќе бидат ослободители, всушност сфатиле дека се окупатори дојдени на туѓа земја. Бројот на жртвите - Македонски граѓани, настрадани во Втората светска војна изнесува 24000.
Албански организации
На целата територија во западна Македонија биле формирани фашистички органанизации. Особена улога во создавањето на овие организации имала Фашистичката партија на Албанија, која во суштина претставувала клон на италијанската фашистичка партија.
Во фашистичката партија врз верска основа била собирана албанската и турската младина. Во секој апрефектура и општина постоела фашистичка организација на чело со влијателни месни лица. Во седиштата на окружните началства биле формирани таканаречени федерати, органи на фашистичката партија, во околиските началства и општините таквите орагнизации се викале фашии, а во селата постоела ниски инстанции на фашистичката организација, наречени капо цукла (Capo Zukla). Во секоја организација на фашистичката партија особено во федератите се инфилтрирале воено известителната служба и контраизвестителната служба на Кралството Италија. Италијанските власти за заврстување на својата власт започнале со силна пропаганда сред алабанските срединиз за формирање на доброволни одреди (балисти) кои биле користени против ослободителното движење во Македонија и пошироко.
Во есента 1942 година во Албанија бил формиран национален фрон на Албанија, наречен Бали Комбетар (Balli Kombëtar). Оваа националистичка организација создала форужени сили за наводна борба против италијанската војска, а всушност тие се бореле против албанското, и другите, нослободителни движења. Во август 1943 година бил донесен специјален декрет за основање на номинална албанска милиција, со што започнала отворена соработка со италијанските власти.
Центарот на балистичката организација во западна Македонија се наоѓал во Гостивар. Овој центар бил раководен од Кадри Сали, а во Тетово Шуаиб Камбери. Овие двајца биле членови на фашистичкиот корпоративен совет во Тирана, а потоа членови на Окружниот комитет за Косово. Други истакнати балистички водачи биле: Џафер Сулејмани, Мунир Тршана, Осман Азизи, Фиќири Дина и други, а команданти на балистичките одреди биле Џемаил Хасани - Џемо и Мефаил Шеху - Зајази. Пред капиулацијата на Италија биле формирани и други фашистички организации: Легалитети, Зогу, Таша, Балили, Авангардисте, Џовани фашисте и други.
Василиј Ливанов
Василиј Ливанов (руски: Васи́лий Бори́сович Лива́нов, роден на во ) — руски и советски глумец, сценарист, писател, режисер, народен глумец на Русија. Станал светски познат со учество во улогата на ликот на Сер Артур Конан Дојл - Шерлок Холмс, во циклусот телевизиски филмови на советскиот режисер Игор Маслеников. За оваа улога, Ливанов станал добитник на високата британска награда - Орден на Британската Империја (2006).
Животопис
Василиј е син на глумецот Борис Ливанов, внук на глумецот Николај Александрович Ливанов (Изволски). Неговата мајка, Евгенија Казимировна (1907-1978) — една од "најголемте симпатични московски дами".
Чести гости во семејство Ливанови биле Василиј Качалов, Борис Пастернак, Александар Довженко, Николај Черкасов, Михаил Тарханов. Во 1954 година Василиј Ливанов завршил на московското средно уметничко училиште, во Уметничката Академија на СССР (1954), по што завршил во 1958 година и театарска училиште, а во 1966 година и режисерско училиште.
Заедно со Јуриј Ентинин и Гендиј Гладков го создале цртаниот филм "Бременските музичари".
На 15 јуни 2006 година, амбасадорот на Велика Британија во Москва му доделил Орден на Британската Империја на Василиј Ливанов за најдобра одиграна улога на Шерлок Холмс.
Таско (рапер)
Христијан Тасковски (често Кристијан Тасковски), подобро познат како Таско (р. 25 февруари 1996 година во Скопје) — македонски рапер и текстописец.
Животопис
Христијан Тасковски е роден на 25 февруари 1996 година во Скопје. Како дете, тој започнал да пишува поезија и да победува на натпревари за текстопис. Завршил средно училиште за електротехника во родниот град. После тоа, тој се запишал на еден, а потоа и на друг факултет, но не ги завршил студиите, туку се посветил на музиката. Пред активното занимавање со музика, тој бил полицаец.
Започнал да се занимава со музика во 2011 година кога ја снимил својата прва песна, набргу потоа се запознал со Тракер и започнал да соработува со Urban Records. Тој го направил своето деби на музичката сцена во 2016 година со соработка со Мартин Петровски на песната Ламбурџини. Станал познат во пошироката македонска јавност по објавувањето на синглот Рутина во април 2018 година. Во текот на таа година, следувале соработки со Тракер и 2Бона, со кои објави неколку песни. Во април 2019 година објавил дует со Слаткаристика под името Марадона.
Таско во текот на 2019 година имал турнеја низ Македонија, па во текот на летото одржал концерт во Охрид со Раста и Маја Берович, а во ноември со Раста, Римски и Корона одржал концерт во спортската сала Борис Трајковски во Скопје.
Покрај музиката, Таско се занимава и со мода — тој е заштитно лице на компанијата Најк во Македонија и учествувал во претставувањето на новата колекција Nike Air Max Throwback Future Pack во текот на април 2019 година.
Со оглед на зголемената популарност во регионот, Таско во 2019 година започнал да соработува со музичари надвор од Македонија, а во февруари 2020 година го издал дуетот Балкан банда со босанскиот музичар Инас, а еден месец подоцна и песната Ди Каприо со Фокс.
Црква „Св. Андреја“ (Киев)
Свети Андреја (украински: Андрiївська церква; руски: Андреевская церковь) — една од главните барокни цркви која се наоѓа во Киев, Украина. Црквата била изградена во периодот од 1747 до 1754 година, а како главен архитект бил избран Бартоломео Растрели.
Црквата се наоѓа во Подолскиот реон, на еден стрмен рид кој денеска се нарекува Андреевски рид. Од страна на една фондација од неодамна започнала кампања поради загриженоста дека основата на црквата може да се сруши доколку дојде до ронење на земјиштето.
Самиот христијански храм е посветен на Апостол Андреја, како првиот апостол кој бил пеизнат од страна на Киевска Русија. Според една од легендите, Андреја пристигнал во градот Киев и ги удрил темелите на идниот голем христијански град. На местото каде што тој, наводно подигнл крст, денеска се наоѓа катедрала посветена на апостолот.
Во 1815 година, во близина на црквата беснеела голема бура која предизвикала оштетување на истата. По ова, таа била реновирена. Во периодот од 1917-1953 година, таа била на повеќепати реновирена. Во 1932 година властите во СССР наредиле црквата да биде затворена. Денеска, објектот е музеј.
Subnetwork Access Protocol
Subnetwork Access Protocol (SNAP) претставува механизам за мултиплексирање на мрежи со користење на IEEE 802.2 LLC, повеќе протоколи отколку што може да се разликува од 8-битни 802,2 служба Access Point (SAP) полиња. SNAP ги поддржува идентификување на протоколите од страна на Ethernet тип величините, koja исто така ги поддржува форматите на комерцијалниот софтвер. Се користи со IEEE 802.3, IEEE 802,4, IEEE 802,5, IEEE 802.11 и други IEEE 802 физичкиот мрежен слој, како и со не-IEEE 802 физичкиот мрежен слој како FDDI кои користат 802,2 LLC.
АА или АБ и извор на SAP хексадецимален АА или AB е пакет. Насловот SNAP го следи 802,2 заглавието; има 5-октет идентификационо поле, кое се состои од 3-октет IEEE Организациски Уникатен идентификатор (Oui) проследен со 2-октет проект. Ако Oui е хексадецимален 000000, протоколот е проект на Ethernet тип (EtherType) областа на вредности за работа на врвот на SNAP, ако Oui е Oui за одредена организација, проектот е вредноста доделена од страна на таа организација за протоколот да работи на врвот на SNAP.
SNAP најчесто се користи со безбројни информации 802,2 податочни единици (PDUs), со вредноста на контролното поле на хексадецимален 03, а LSAP вредностите се обично хексадецимален АА, па 802,2 LLC заглавие за пакет SNAP е обично АА АА 03, меѓутоа, SNAP може да се користи со други видови, како и PDU.
Насловот LLC е 3 октети, како и заглавието SNAP е 5 октети, па LLC + SNAP заглавија се 8 октети вкупно долги. На Ethernet, ова ја намалува големината на располагање товар за протоколи како што е Интернет Протокол кон 1492 бајти, во однос на употребата на Ethernet II кадрирање, па затоа, за протокол кој има EtherType вредности, обично се пренесувани пакети со Етернет II заглавја, а отколку со LLC и се распарчи заглавија. На други мрежни типови, LLC и SNAP заглавјата се потребни со цел за мултиплексирање различни протоколи на врската, како слој MAC самиот нема EtherType поле, така што нема алтернативни рамови кои ќе имаат на располагање поголем товар.
Некој може да праша "зошто се посебните суб-мрежни заглавја потребни?". Одговорот е дека тоа е за да се зголеми одлуката што беше направена за време на изгледот на насловот LLC. Во времето кога насловот LLC бил дизајниран се мислеше дека еден октет (256 можни вредности) во хедерот ќе бидат доволни да се прецизираат сите протоколни вредности кои продавачите ќе сакаат да ги регистрираат. Како вредности почна да се резервира, откриено е дека насловот LLC наскоро ќе снема отворена вредности. Хексадецимално АА и АБ вредности биле резервирани, и дополнителните заглавја на SNAP-заглавието-беше развиен, тоа може да ги поддржи сите EtherType вредности, како и повеќе празни места на приватни протоколни вредности.
Како на IETF RFC 1042, IP datagrams и ARP datagrams се пренесуваат преку IEEE 802 мрежите со користење на LLC и SNAP заглавија, освен на Ethernet / IEEE 802.3, каде што се пренесуваат со Ethernet II заглавјата, според RFC 894. '''
Наводи
Фармацевтска индустрија
Фармацевтската индустрија, со законска дозвола, развива, произведува и пласира дроги кои се употребуваат како лекови. Фармацевтските компании можат да тргуваат со генерични и/или посебен вид лекови. Тие се предмет на разни закони и прописи кои се однесуваат на патентирањето, тестирањето и пласирањето на дрогите.
Равена
Равена (Ravenna) — град и општина во северна Италија.
Фармацевтска индустрија
Историја
Најраните аптеки датираат од средниот век. Првата позната аптека била отворена од страна на арапските фармацефти во Багдад во 754 година и многу повеќе аптеки започнале да работат во исламскиот свет и на крај во Средновековна Европа. Најголемиот дел од нив, до 9 век веќе биле контролирани од страна на државата. Во 19 век, многу аптеки од Европа и Северна Америка се развиле во големи фармацевтски компании.
Голем број од денешните големи фармацевтски компании биле основани кон крајот на 19 и почетокот на 20 век. Клучните откритија од 1920-тите и 1930-тите години, како што се пеницилинот и инсулинот, станале масовно произведувани и дистрибуирани. Швајцарија, Германија и Италија имаат силни индустрии, а по нив следат Обединетото Кралство, Белгија и Холандија.
Било пропишано законодавство за тестирање и одобрување на лековите и обезбедување на соодветни етикети. Лековите со или без рецепт легално се одделуваа едни од други со развивањето на фармацевтската индустрија. Индустријата сериозно започна во 1950-тите години, како резултат на развојот на систематските научни пристапи, разбирањето на човечката биологија (вклучувајќи ДНК) и префинети техники на производство.
Бројни нови дроги беа развиени во текот на 1950-тите години и беа масовно произведувани и пласирани низ 1960-тите години. Тука спаѓаат првата орална контрацепција, „ пилула” Кортизон, дроги за крвен притисок и други лекови за срце. MAO инхибиторите, хлорпромазин (Торазин), Халдон (Халоперидол) и средствата за смирување беа воведени во ерата на психијатриските лекови. Валиумот (дијазапам), откриен во 1960 година, беше пласиран во 1963 година и набрзо стана најпрепишуваниот лек во историјата, пред контраверзијата за зависност и навика.
Индустријата остана во мали размери сè до 1970-тите години, кога започна да се проширува на голема стапка. Законодавството кое дозволува поголемите патенти да го покриваат процесот на производство на одредени лекови, стапи на сила во повеќе земји. Во средината на 1980-тите години, малите биотехнолошки фирми се бореле за опстанок, што водеше до формирање на заемно корисна соработка со големи фармацевтски компании. Фармацевтското производство стана сконцентрирано во неколку големи фирми, коишто одржуваат доминантна положба во светот и неколку компании кои произведуваат лекови во рамките на секоја држава.
Фармацевтските компании во почетокот на 1980-тите години беа под голем притисок од страна на економијата и домаќин на новите регулативи, за безбедност и животната средина, но исто така и трансформацијата од страна на новата ДНК и новите технологии за анализа и пресметка. Лековите за срцеви болести и за СИДА беа одлика на 1980-тите години, вклучувајќи предизвици за регулаторните тела и побрз процес на одобрување.
Организациите за водење грижа и одржување на здравјето се рашириле во текот на 1980-тите години како дел од напорот за спречување на растот на медицинските трошоци и развојот на превентивните лекови. Новата деловна атмосфера стана институционализирана во 1990-тите години, окарактеризирани со спојувања и преземања и со зголемената употребата на истражувачките организации за договор за клиничкиот развој. Фармацевтската индустрија се соочи со нова деловна клима и нови прописи, родени во делот за справување со светските пазарни сили и протестите на активистите од развиените земји. Активизмот за животински права, исто така, беше предизвик.
Пазарот значително се промени во 1990-тите години, делумно поради новото потрошуваштво. Интернетот овозможи директна набавка на лекови од страна на потрошувачите на лекови, на суровини од производителите на лекови, трансформирајќи ја природата на бизнисот. Во САД, рекламите за директно до потрошувачите, се раширија на радијата и телевизорите поради новите прописи на ФДУ, од 1997 година, кои ги либерализираа барањата за презентирање на ризиците. Новите антидепресиви, особено флуоксотинот, набрзо станаа најпродавани лекови.
Истражување и развој
Откривањето на лековите е процес во кој потенцијалните лекови се откриени или произведени. Во минатото повеќе дроги биле откриени преку изолација на активните состојки од традиционалните лекови или откритие по среќна случајност. Модерната биотехнологија често се стреми на разбирање на метаболичките патишта, кои водат до состојба на болест или патоген и управување со овие патишта, користејќи молекуларна биологија или биохемија. Голем дел од раната фаза во развојот на лековите, традиционално се спроведува од универзитетите и истражувачките институции.
Развојот на лековите се однесува на активностите преземени по идентификацијата на состојката како потенцијален лек, со цел да се одреди неговата соодветност како лек. Целите на развојот на лековите се утврдување на соодветно формулирање и дозирање, како и воспоставување на безбедност. Истражувањето во овие области обично вклучуваат комбинација на in vitro студиите, in vivo студиите, како и на клиничките истражувања. Висината на капиталот потребен за развојот во доцна фаза, направи зајакнување на поголемите фармацевтски компании.
Често, големите мултинационални корпорации изложуваат вертикална интеграција, кои учествуваат во широкиот спектар на откривање и развој на лекови, производство и контрола на квалитетот, пласирање, продажба и дистрибуција. Од друга страна, помалите организации често се фокусираат на одредени аспекти, како кандидати за откривање на лекови и развојни формулации. Често, соработката меѓу истражувачките организации и големите фармацевтски компании се формираат за да го истражат потенцијалот на новите состојки за лекови.
Цената на новитетите
Откривањето и развојот на лековите е многу скапо, од сите соединенија истражувани кои се наменети за употреба од страна на луѓето, само мал дел од нив се одобрени во повеќе земји, од страна на медицинските институции и одбори кои се назначени од владата и коишто имаат за задача да ги одобрат новите лекови пред тие да бидат пуштени во продажба во тие земји. Секоја година, околу 25 вистинско нови лекови, се одобрени за пуштање во продажба. Ова одобрување следи по големите инвестиции во пред клиничкиот развој и клиничките истражувања, како и посветеноста во понатамошното безбедносно набљудување.
1873 во архитектурата
1873 година во архитектурата содржи некои значајни настани.
Културно наследство на Македонија во Општина Делчево
Ова е список на објекти прогласени за културно наследство на Македонија на подрачјето на Општина Делчево според евиденцијата во Регистарот на културно наследство на Управата за заштита на културното наследство на Македонија (УЗКН).
Дорф Мекленбург-Бад Клајнен
Дорф Мекленбург-Бад Клајнен (Dorf Mecklenburg-Bad Kleinen) — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Дорф Мекленбург.
Молсдорф
Молсдорф (Mohlsdorf) — село и поранешна општина во округот Грајц, во Тирингија, Германија. Од 1 јануари 2012 е дел од општината Молсдорф-Тајхволфрамсдорф.
Сурова милост
Сурова милост (англиски: Savage Grace) е американски филм од 2007 година, во режија на Том Калин. Главните улоги ги толкуваат: Џулиен Мур и Стивен Дилејн.
Содржина
Барбара Дели влегува во светот на богатите, мажејќи се за индустријалецот Брукс Бекланд. По раѓањето на нивниот син Тони, животот започнува да ѝ пропаѓа. Детето неприродно се врзува за мајката, а во очите на таткото тој станува слика на неуспешен човек. Потоа, Брукс започнува да се губи во работата и во љубовните врски, мајката е очајна и влегува во инцесоидна врска со нејзиниот пораснат син, кој е хомосексуалец.
Хидео Хашимото
(роден ) — јапонски фудбалер.
NGC 5795
NGC 5795 — спирална галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5795 се споменува и како UGC 9617, MCG 8-27-35, CGCG 248-29, KUG 1454+495, IRAS 14546+4935.
Откривање
Објектот е откриен на 24 јуни 1887 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 5795 е од видот Sc. Видливиот сјај со голо око изнесува 13,9 m, а оној во рамките на интервалот од минималната до максималната честота 14,6 m, додека површинскиот сјај изнесува 12,9 m/лм2. NGC 5795 има привидни димензии од 1,6' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 56 м 19 с, а неговата деклинација, односно висината на лакот на тој агол, +49° 23' 55"". Положбениот агол на објектот е во износ од 64°.
Други поделби
Проучување на NGC 5795 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 53402. Во рамките на атласот на длабокото небо, Уранометрија 2000.00, објектот припаѓа на групата означена со бројот 78; додека во Каталогот на основни ѕвезди (GSC) е групиран под бројот 3477. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 706.
NGC 1414
NGC 1414 — спирална галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1414 се споменува и како ESO 548-71, MCG -4-9-45.
Податоци од набљудување
Според морфолошката класификација на галаксиите, NGC 1414 е од видот SBbc. Видливиот сјај со голо око изнесува 14 m, а оној во рамките на интервалот од минималната до максималната честота 14,8 m, додека површинскиот сјај изнесува 12,9 m/лм2. NGC 1414 има привидни димензии од 1,5' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 40 м 57 с, а неговата деклинација, односно висината на лакот на тој агол, - 21° 42' 48". Положбениот агол на објектот е во износ од 172°.
Други поделби
Проучување на NGC 1414 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 13543. Во рамките на атласот на длабокото небо, Уранометрија 2000.00, објектот припаѓа на групата означена со бројот 312; додека во Каталогот на основни ѕвезди (GSC) е групиран под бројот 5880. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 908.
Фиер (округ)
Округот Фиер (Rrethi i Fierit) е еден од 36-те окрузи во Албанија, дел од областа Фиер. Округот има население од од 199,442 жители и површина од 785 км2. Округот се наоѓа во југозападниот дел од земјата и таму се наоѓаат следниве населени места:
Тропоја (округ)
Тропоја, изворно: Трополе (Rrethi i Tropojës) — еден од 36-те окрузи во Албанија. Округот има население од 16,260 жители и површина од 1,043 км2. Округот се наоѓа во северниот дел од земјата и главен град е Бајрам Цури. Местото е исто така познато по многуте костенови дрвја и реката Валбона, како и богатата народна култура. 75% од населението се муслимани, додека останатите 25% се католици. Во округот се наоѓаат следните населени места:
Географија
Округот се наоѓа на североисточниот дел на Албанија, на границата со Косово и Црна Гора.
Тропоја лежи на горниот регион во источниот дел на Северно-Албанските Алпи. Вториот по висина планински врв во Албанија, Езерца (2693м), се наоѓа на западната граница на округот, кадешто на територијата на округот зафаќа должина од 2000 километри. Во централниот дел на округот, меѓу населените подрачја се наоѓа Бајрам Цури и Тропоја кадешто е формирана котлина. Јужната граница е формирана со текот на реката Дрим, на источниот дел се наоѓа Фиерза, а на запад Команскиот водопад. Главна река на округот е Валбона. Оваа река исто така формира долина, од Бајрам Цури на северозапад. Околу 8000 хектари од долината Валбона е национален парк.
Округот Тропоја исто така е наречен и Ѓаковица по истоимениот град во Косово, поради тоа што е сместен 25 километри источно од Тропоја. Според Лондонскиот мировен договор од 1913 година, е воспоставена нова граница на Албанија, Округот Тропоја беше одсечен од својот главен трговски центар, како и многуте села во околината. Ситуацијата во овој дел од границата беше напната во текот на граѓанската војна во Албанија во 1997 година како и по завршувањето на Косовската војна во 1999 година кога завршија воените дејствија и беше воспоставен граничниот премин Ќафа Морина (висок 568 метри), кој дотогаш беше контролиран од Војската на Југославија. Во тој дел до ден денес се наоѓаат и неексплозивни направи и мини.
Меѓународен глас
Во Албанија, Тропојскиот округ долго време имал глас како еден од најдивите и најконзервативните региони во Албанија, практично вон контрола од секоја влада во Тирана, ројалистична, комунистичка или републиканска.
Канадската влада моментално препорачува против непотребно патување во Тропојскиот округ и градот Бајрам Цури, каде полициската контрола и заштита е ограничена.
Австралиската влада му препорачува на своите граѓани да размислат ако патуваат во североисточниот регион вклучувајќи ги градовите Бајрам Цури и Тропоја поради ризик од криминално насилство и експлозивна и вжештена атмосфера на албанско-косовската граница.
британската влада издаде слично предупредување за патниците предупредувајќи ги да не патуваат во североисточните гранични региони (областите Кукс, Хас и Тропоја меѓу Албанија и Косово поради ризик од ескалирање на насилство и оваа наредба е стапена во сила во текот на Косовската војна и лошата состојба на патиштата. Британскиот весник Гардијан во 1999 објави дека во Бајрам Цури, семејниот арсенал обично одзема голем простор и типично вклучува антитенковски мини, рачни гранати и ракети.
Во 1999, хаос и беззаконие воведе сите надворешни тимови освен ОБСЕ да се повлечат од Тропоја во ноември.
Дмитриј Певцов
Дмитриј Певцов (руски: Дмитрий Анатольевич Певцов , роден на во ) — руски глумец, пејач и народен глумец на Русија од 2001 година.
Тој е син на заслужниот спортски тренер на СССР, Анатолиј Певцов. Дмитриј завршил на одделот по глума во ГИТИС во 1985 година. Во 1986 година заминал во советската армија. Работел во театрот Таганка, каде одиграл поголем број значајни улоги. На филмската сцена дебитирал во 1986 година. Исто така одиграл голема улога во претставата Хамлет, во режија на Г. Панфилов. Во 2000 година учествувал во криминалната серија Бандите на Петербург.
Нистрово
Нистрово — село во Општина Маврово и Ростуше, во областа Горна Река.
Потекло на името
Селото најпрвин запишано како Нестрова се сретнува во 1583 година во турски документи. Потеклото на името веројатно доаѓа од личното име Нистро, што е варијанта на грчкото Нестор, што означува „мудар, чесен човек (старец)“.
Географија и местоположба
Ова село се наоѓа во областа Горна Река, во северозападниот дел на територијата на Општина Маврово и Ростуше. Сместено е во горното сливно подрачје на Радика. Селото е планинско и е сместено доста високо на 1.180 метри надморска височина. Оддалечено е 34 километри северно од Дебар и 37 километри југозападно од Гостивар.
Нистрово се наоѓа во клисурата на Длабока Река, од нејзината лева страна. Селото се наоѓа на висока тераса над реката. Низ селото тече малата река Буљница. Над селото се наоѓаат шуми, додека под него се наоѓаат одредени обработливи површини.
Историја
Во век, Нистрово било село во Реканската каза на Отоманското Царство.
Стопанство
Атарот на селото зафаќа простор од. На него преовладуваат шумите на површина 870 хектари, потоа следат пасиштата на површина од 413 хектари, додека на обработливите површини отпаѓаат 134 хектари.
Населението главно се занимава со сточарство.
Население
Во делото „Етнографија на вилаетите Адријанопол, Монастир и Салоника“ се вели дека во 1873 г. Нистрово било село со 40 домаќинства и 110 жители.
Според податоците на Васил К’нчов („Македонија. Етнографија и статистика“) од 1900 година, во Нистрово живееле 380 жители, сите Албанци, од кои 150 христијани и 230 муслимани. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Нистрово имало 120 жители.
Нистрово е мало село, коешто во 1961 година броело 259 жители, од кои 146 биле Албанци, 106 Македонци, а 5 жители Турци, додека во 1994 година бројот се намалил на 153 жители, сите Албанци.
Пописот од 1991 година не бил одржан во селото Нистрово, бидејќи неговото население одбило да учествува, односно го бојкотирало неговото одржување, поради што за таа пописна година, за селото нема податоци.
Според пописот од 2002 година, во селото живееле 121 жител, сите Албанци.
Според последниот попис од 2021 година, во селото живееле 32 жители, од кои 27 Албанци, 1 Бошњак и 4 лица без податоци.
Во минатото, делот на изјаснети Македонци, може да се поврзе со етничката група Шкрети, распространета во оваа област.
Низ годините ова било вкупното население и етничка припадност на населението во Нистрово: